
PROJEKTNI ZADATAK

ZA IZRADU GLAVNOG PROJEKTA ZA IZGRADNJU SAOBRAĆAJNICE U ZONAMA A, B I C U ZAHVATU DETALJNOG URBANISTIČKOG PLANA "ULCINJ-GRAD" LOKALITET "LIMAN 1"

* PREDMET PROJEKTNOG ZADATKA
Predmet Projektnog zadatka je izrada Glavnog projekta za izgradnju saobraćajnice u zonama A, B i C na dijelovima katastarskih parcela broj: 4046, 7 490, 4029/2, 4053, 3999/3, 4000/2, 3999/2, 4000/1, 4000/6, 3992/3, 3823/1, 3991, 3990, 3860/1, 3822, 3817/2, 3816, 3785, 3786, 3815, 3687, 3795 i 3814 KO Ulcinj, u svemu prema DUP-u "Ulcinj-grad" lokalitet "Liman 1".
Dio saobraćajnice, koji je predmet obrade, približne je ukupne dužine cca ~660m.

*CILJ
Cilj izrade Glavnog projekta je rješavanje infrastrukturnih problema u cilju boljeg života mještana kao i razvoj Grada. Ovaj put prolazi kroz jedno od najinteresantnijih dijelova prigrada i samim tim predstavlja put koji koristi veliki broj ljudi i samim tim snosi veliki potencijal. Osim ovoga projekat je potreban za dobijanje – pribavljanje propisanih saglasnosti od nadležnih organa i nakon pozitivog izvještaja revizije za prijavu početka građenja kod nadležnih institucija.

* OSNOVE ZA IZRADU GLAVNOG PROJEKTA
3.1. Projektni zadatak
Projektni zadatak je obavezujući za projektanta i istovremeno predstavlja osnovu za izradu Glavnog projekta.
3.2. Urbanističko-tehnički uslovi
Urbanističko-tehnički uslovi izdati od strane Sekretarijata za investicije broj 05-332/24-2027 od 05.06.2024. godine za saobraćajnicu u zonama A, B i C; 
3.3. Propisi, standardi i sadržaj projekta
Projektnu dokumentaciju raditi shodno Zakonu o planiranju prostora i izgradnji objekata ("Službeni list Crne Gore", br. 064/17 od 06.10.2017, 044/18 od 06.07.2018, 063/18 od 28.09.2018) i Pravilniku o načinu izrade i sadržini tehničke dokumentacije za građenje objekta ("Službeni list Crne Gore", br. 044/18 od 06.07.2018).
U procesu projektovanja neophodno je pridržavati se propisa i normativi za područja: ekologije, zaštite od požara, zaštite od buke, zaštite zagađenja zemljišta i vazduha, projektom predvidjeti i sve druge potrebne zaštite.
- Zakonu o zaštiti životne sredine,
- Važećim pravilnicima (opštim i posebnim) o izradi tehničke dokumentacije.

* ELEMENTI ZA PROJEKTOVANJE
-Trasa: saobraćajnice u zonama A, B i C u zahvatu od DUP-a "Ulcinj-grad" – lokalitet "Liman 1" Opština Ulcinj. Dužina ulice koja se projektuje iznosi cca  
-Širina kolovoza po smjernicama iz DUP-a i UTU-a,
-Geometriju saobraćajnice uraditi na osnovu grafičkog priloga gdje su dati svi elementi za obilježavanje, koordinata i kota dati u UTU-u,
-Niveletu saobraćajnica raditi na osnovu visinskih kota koje su date u grafičkom prilogu UTU-a. Takođe ulice projektovati vodeći računa o visinskim kotama pristupnih ulica i ulazima u okolne objekte,
-Obezbijediti pristup licima sa invaliditetom izgradnjom odgovarajućih rampi saglasno važećim propisima,
-Raskrsnice ulice sa ostalim ulicama uraditi na način da se uklope u zatečeno stanje postojećih raskrsnica, uz minimalnu rekonstrukciju,
-U sklopu projekta ulice faza Saobraćaj isprojektovati horizontalnu i vertikalnu saobraćajnu signalizaciju saglasno propisima i standardima iz ove oblasti,
-Projekat Javne rasvjete ulice projektovati u skladu sa DUP-om "Ulcinj-grad" lokalitet "Liman 1" i poštovati njihove preporuke za vrstu, način i mjesto priključenja na elektroenergetsku mrežu. U sklopu ove faze projekta obavezno uraditi razrađen priključak na elektroenergetsku mrežu,
-Projekat instalacija vodovoda i kanalizacione mreže za odvod otpadnih voda uraditi u skladu sa DUP-om "Ulcinj-grad" lokalitet "Liman 1" i prema priloženim uslovima od strane DOO "Vodovod" Ulcinj, sa svim potrebnim detaljima i proračunima. Godišnja prosječna količina padavina iznosi 1274mm,
-Projektovati TK instalacije u skladu sa DUP-om,
-Projektovati atmosfersku kanalizaciju sa svim potrebnim detaljima i proračunima,
Prije izrade Glavnog projekta potrebno je izvršiti geodetsko snimanje u razmjeri R=1:500. Koordinate i kote poligonskih tačaka sa kojih je vršeno geodetsko snimanje moraju biti u državnom koordinatnom sistemu. Tačke poligonske mreže moraju biti propisno obilježene na terenu, međusobno se dogledati i biti van koridora projektovane saobraćajnice. Na grafičkim prilozima „geodetska podloga“ i „Situacioni plan“ obavezno naznačiti položaj tačaka poligonske mreže i dati spisak njihovih koordinata i kota. Osovinu puta, odnosno projektovane profile, obilježiti željeznim klinovima i po završetku projekta, zajedno sa poligonskom mrežom, predate investitoru.
Uzdužne profile uraditi u skladu sa uslovima terena i uslovima odvodnjavanja uz obavezno postizanje podužnih i poprečnih nagiba potrebnih za odvođenje atmosferskih voda.
Poprečne profile saobraćajnice uraditi saglasno UT uslovima.
Širina kolovoznih traka projektovati po smjernicama iz DUP-a.
Za oivičenje jedne kolovozne strane puta predvidjeti betonsku rigolu širine 0.5m, a na drugoj strani puta predvidjeti bankinu širine 0.5m. Na saobraćajnici predviđeni su obostrano vođeni trotoari, minimalne širine od 1.5m.
Kolovoznu konstrukciju saobraćajnice dimenzionisati za očekivani saobraćaj zastorom od asfalta.

* PROJEKAT SAOBRAĆAJA
1. Tekstualni dio: opšta dokumentacija, UT uslovi, projektni zadatak, tehnički izvještaj, tehnički uslovi za izvođenje, numerički podaci za obilježavanje trase, predmjer radova sa dokaznicama mjera, predračun radova, detaljan tehnički opis za sve pozicije.
2. Grafički dio:
- Geodetska podloga u državnom koordinatnom sistemu sa poligonskom mrežom i svim potrebnim kotama i koordinatama;
- Situacioni plan u R = 1:500,
- Uzdužni profil u R = 1:500/50,
- Poprečni profili u R = 1:50 i 1:100,
- Potrebni detalji u R = 1:20 i 1:10,
- Detalje priključaka na postojeće i planirane ulice,
- Nivelacioni plan u R = 1:500,
- Sinhron plan u R = 1:500,
- 3D prikaz.

* PROJEKAT SAOBRAĆAJNE SIGNALIZACIJE SA POTREBNIM DETALJIMA;
Projektant će u okviru Glavnog projekta trase obraditi poglavlje koje se odnosi na saobraćajnu signalizaciju i opremu. Projektant je dužan da se pridržava odredbi Pravilnika o saobraćajnoj signalizaciji („Sl.List CG“ br. 32/14) i obradi sva potrebna rješenja koja se odnose na:
- Situacione planove za postavljanje saobraćajnih znakova sa svim potrebnim detaljima,
- Situacione planove za obilježavanje oznaka na kolovozu sa svim potrebnim detaljima,
- Situacione planove za postavljanje saobraćajne opreme (smjerokaza, zaštitnih odbojnih ograda, zaštitnih žičanih ograda) sa svim potrebnim detaljima,
- Detaljne crteže za sve nestandardne elemente saobraćajne signalizacije i saobraćajno-tehničke opreme,
- Saobraćajni znakovi definisati po pitanju: dimenzija, boje i kvaliteta retroreflektujućeg materijala, položaja simbola i natpisa, veličine slova, položaja u odnosu na kolovoz. Na situacionom planu pored brojeva dati i slike svih saobraćajnih znakova u boji. Potrebno je dati detalje ugrađivanja saobraćajnih znakova,
- Oznake na kolovozu: pozicija svih oznaka mora biti nedvosmisleno definisana na situacionim planovima i detaljima u pogodnoj razmjeri.

* PROJEKAT ATMOSFERSKE KANALIZACIJE SA SVIM POTREBNIM DETALJIMA I PRORAČUNIMA;
Projekat uraditi u skladu sa standardima iz ove oblasti, sa svim potrebnim tekstualnim, numeričkim i grafičkim podacima.

* PROJEKAT INSTALACIJE VODOVODA SA SVIM POTREBNIM DETALJIMA I PRORAČUNIMA;
Projekat uraditi u skladu sa standardima iz ove oblasti, sa svim potrebnim tekstualnim, numeričkim i grafičkim podacima, poštujući preporuke nadležnih institucija. Projektovati sekundarnu vodovodnu mrežu po preporukama JP Vodovod i Kanalizacija Ulcinj, za priključenje urbanističkih parcela uz saobraćajnicu.

* PROJEKAT INSTALACIJE FEKALNE KANALIZACIJE SA SVIM POTREBNIM DETALJIMA I PRORAČUNIMA;
Projekat uraditi u skladu sa standardima iz ove oblasti, sa svim potrebnim tekstualnim, numeričkim i grafičkim podacima, poštujući preporuke nadležnih institucija.

* PROJEKAT ELEKTROINSTALACIJE JAKE STRUJE SA SVIM POTREBNIM DETALJIMA, PRORAČUNIMA I OPISOM SA POSEBNO RAZRAĐENIM PRIKLJUČKOM NA ELEKTROENERGETSKU MREŽU;
Projektno rješenje instalacije osvjetljenja radi se na osnovu preuzetog građevinsko-saobraćajnog rješenja.
Posebni uslovi:
Projektno rješenje rasvjete saobraćajnice predvidjeti sa toplo cinkovanim stubovima. Projekat mora biti u skladu sa urbanističko-tehničkim uslovima nadležnog organa, Preporukama za projektovanje, izvođenje i održavanje javne rasvjete i Evropskim standardima. Projektnim rješenjem predvidjeti ugradnju LED svjetiljki od renomiranih proizvođača koje posjeduju ENEC certifikat i koje sadrže prenaponsku i termičku zaštitu van drajvera, autonomni programibilni kontroler-drajver sa više stepena režima rada rasvjete i kućište napravljeno od materijala koje omogućava kvalitetno hlađenje i odvođenje vode. Svjetiljke predvidjeti u dvostrukom stepenu zaštite IP66 (optički i predspojni dio) i IK 08. Saobraćajnu podlogu u DWG formatu implementirati u program za fotometrijski proračun, kako bi se dobili rezultati koji bi prikazani direktno na saobraćajnoj podlozi i koji bi mogli biti izmjereni prilikom ugradnje svjetiljki.
Napajanje instalacije javne rasvjete predvidjeti sa NN polja u TS 10/0.4kV kablovima PP004x25(16)mm2, kao i upravljanje sa astro uklopnim časovnikom.
Energetska kablovska kanalizacija: Projektnim rješenjem predvidjeti postavljanje kablovske kanalizacije na raskrsnicama i karakterističnim prelazima i to sa PVC cijevima fi 110mm. Na krajevima kanalizacije predvidjeti izgradnju energetskih kablovskih okana manjih dimenzija koje omogućavaju nesmetano povlačenje i savijanje kabla.
Pri osvjetljavanju puta mora se voditi računa o:
- postojećem stanju,
- okolnim objektima i međusobnom odnosu objekta i saobraćajnih tokova u njegovoj blizini (zbog opasnosti od zaslepljivanja vozača),
- ograničavanju blještanja svjetiljki i
- uštedi električne energije,
- što jednostavnijem i jeftinijem održavanju u eksploatacionom periodu,
- izgledu instalacije osvjetljenja i danju, kada je ista van funkcije (visina stuba javne rasvjete u poređenju sa okolnim objektima i drvećem, lokacija stubova javne rasvjete, vezano za izgled područja, izgled nosećih elemenata, raspored stubova i svjetiljki, izgled svjetiljki),
- Predvidjeti svjetiljke sa LED izvorom svjetlosti sa garantnim rokom od minimum 5 godina,
- Pozicije stubova predvidjeti na način da njihova pozicija omogućava nesmetanu prohodnost pješaka (van trotoara).
Projekat treba da sadrži:
- opšti dio,
- projektni zadatak,
- tehnički izvještaj,
- proračune,
- elaborat zaštite na radu (urađen od licencirane organizacije za ovu vrstu radova),
- elaborat zaštite od požara (urađen od licencirane organizacije za ovu vrstu radova),
- situacije sa ucrtanim trasama i rasporedom instalacija,
- obrađene karakteristične elemente sa opisima, crtežima i šemama,
- specifikaciju,
- predmjer i predračun radova.
U fazi obrade Glavnog projekta projektant je dužan sagledati cjelokupnu situaciju i obraditi projekat u skladu sa zakonom, propisima, UT uslovima i uslovima nadležnih institucija.
Projekat uraditi u svemu prema Pravilniku o načinu izrade i sadržini tehničke dokumentacije za građenje objekta ("Službeni list Crne Gore", br. 044/18 od 06.07.2018.).

* PROJEKAT ELEKTROINSTALACIJE SLABE STRUJE SA SVIM POTREBNIM DETALJIMA I PRORAČUNIMA;
Projekat uraditi u skladu sa standardima iz ove oblasti, sa svim potrebnim tekstualnim, numeričkim i grafičkim podacima, poštujući preporuke nadležnih institucija.

* ELABORAT ZAŠTITE NA RADU;
Shodno članu 9 Zakona o zaštiti i zdravlju na radu („Sl. list CG“ br.34/14) pri izradi tehničke dokumentacije projektant je dužan predvidjeti propisane mjere zaštite na radu u skladu sa tehnološkim projektnim zadatkom.

* ELABORAT PROTIVPOŽARNE ZAŠTITE;
Tehničkom dokumentacijom predvidjeti mjere zaštite od požara shodno propisima za ovu vrstu objekta. U cilju zaštite od elementarnih nepogoda postupiti u skladu sa Zakonom o zaštiti i spašavanju („Sl. list CG“ br.13/07, 05/08, 86/09, 32/11 i 54/16) i Pravilnikom o mjerama zaštite od elementarnih nepogoda („Sl.list CG“ br.26/10 i 48/15).

* ELABORAT EKSPROPRIJACIJE
Na osnovu situacionog plana trase sa ucrtanim pojasom eksproprijacije i odgovarajućim numeričkim podacima (koordinatama), uraditi Elaborat eksproprijacije shodno Zakonu o eksproprijaciji („Sl.list RCG“ br.55/00 i 28/06 i „Sl.list CG“ br.21/08) i Zakonu o državnom premjeru i katastru nepokretnosti („Sl.list RCG“ br.29/07 i „Sl.list CG“ br. 32/11). Sastavni dio Elaborata je situacioni plan trase preklopljen sa katastarskim parcelama.
Projekat geoloških istraživanja i Elaborat o rezultatima izvršenih geoloških istraživanja biće dostavljen projektantu tokom izrade projekta.

Opšti uslovi:
Uz glavni projekat dostaviti sinhron plan sa prikazom mreže svih instalacija na situaciji i karakterističnim poprečnim profilima, sa dokazom da je postignuta potpuna saglasnost svih faza, kako u horizontalnom tako i vertikalnom smislu.

Napomena: ovim projektnim zadatkom je predviđena izrada geomehaničkog elaborata i ukoliko je neophodno, obuhvatiti projektovanje potpornih zidova.
Ukoliko je potrebno, primjeniti moguće minimalno odstupanje od postojeće širine kolovoza, i minimalno odstupanje od priloženih UT uslova uz prethodnu saglasnost nadležnog organa za izdavanje iste.

6. USLOVI OBRADE TEHNIČKE DOKUMENTACIJE
Tokom rada projektant je dužan sarađivati sa Naručiocem i redovno ga obavještavati o napredovanju radova na projektu, odnosno o predviđenim tehničkim rješenjima i ukoliko se to od njega zatraži projektnu dokumentaciju staviti na uvid Naručiocu i postupiti po primjedbama i sugestijama datim od strane Naručioca. Projektant je dužan, da nakon revizije tehničke dokumentacije, otkloni sve eventualne nedostatke u roku koji odredi revident, kako bi se od strane revidenta dobilo pozitivno mišljenje.
Kako je zahvatni dio pejzažno značajan dio, naručilac zahtjeva dobijanje saglasnosti glavnog gradskog arhitekte na izgled, materijalizaciju i urbanu funkcionalnost planiranih saobraćajnica. 
Kako je projektni zadatak sastavni dio tenderske dokumentacije, ponuđač je dužan da pažljivo sagleda isti i uz prethodni obilazak predmetne lokacije i sagledavanja postojećeg stanja na terenu u ponuđenu cijenu uračuna izradu svih elaborata, podloga i pratećih faza koji nisu navedeni u ovom projektnom zadatku, a koji se tokom razrade pokažu potrebnim za izradu cjelovitog rješenja, kako bi projekat bio izrađen u skladu sa važećim zakonima iz ove oblasti i kao takav nakon pozitivog izvještaja revizije sadržao svu dokumentaciju neophodnu za prijavu početka građenja objekta.

Glavni projekat uraditi u 3 (pet) primjeraka u analognoj formi i 7 (sedam) u digitalnoj verziji.



Ulcinj, 2025. god. 				                 SEKRETARIJAT ZA INVESTICIJE

